ລັດຖະສະພາຊຸດໃໝ່ຂອງສະຫະລັດ ເປີດປະຊຸມໃນວັນພຸດມື້ນີ້
ທ່ານ Boehner ຈາກພັກຣີພັບບລີກັນ ທີ່ເຂົ້າກຳຕຳແໜ່ງປະທານສະພາຕໍ່າ ​ເວົ້າວ່າ ກົດໝາຍກ່ຽວກັບການປະຕິຮູບການຮັກສາສຸຂະພາບ ມີການໃຊ້ຈ່າຍສູງໂພດ.
ລັດຖະສະພາຊຸດໃໝ່ຂອງສະຫະລັດເປີດປະຊຸມໃນວັນພຸດ ມື້ນີ້ ໂດຍມີພັກຣີພັບບລີກັນເຂົ້າຄວບຄຸມສະພາຕໍ່າແລະເວົ້າ ວ່າພວກທ່ານຈະພະຍາຍາມຍົກເລີກກົດໝາຍການປະຕິຮູບ ການຮັກສາສຸກຂະພາບໃນຂອບເຂດທີ່ກວ້າງຂວາງຂອງ ປະທານາທິບໍດີບາຣັກໂອບາມານັ້ນ ທ່ານ John Boehner ສະມາຊິກພັກຣີພັບບລີກັນທີ່ເຂົ້າ ກຳຕຳແໜ່ງເປັນປະທານສະພາຕໍ່າແທນທ່ານນາງ Nancy Pelosi ນັ້ນ ເວົ້າວ່າ ກົດໝາຍສະບັບດັ່ງກ່າວ ມີການໃຊ້ຈ່າຍສູງໂພດແລະພາໃຫ້ສູນເສຍວຽກເຮັດ ງານທຳ ພັກຂອງທ່ານໄດ້ດຳເນີນການຢ່າງວ່ອງໄວເພື່ອປະຕິບັດຕາມຄຳໝັ້ນສັນຍາກ່ຽວກັບກົດ ໝາຍຮັກສາສຸກຂະພາບນັ້ນ ໂດຍໄດ້ກຳນົດເວລາໃນການລົງຄະແນນສຽງຍົກເລີກກົດ ໝາຍດັ່ງກ່າວໃສ່ອາທິດໜ້າ ແຕ່ການເຄື່ອນໄຫວທີ່ວ່ານີ້ຄົງຈະບໍ່ສຳເລັດຜົນຍ້ອນວ່າ ຍັງຈະຕ້ອງໄດ້ຮັບການອະນຸມັດໂດຍສະພາສູງທີ່ຄວບຄຸມໂດຍພັກເດໂມແຄຣັທນັ້ນ ຕະຫຼອດທັງປະທານາທິບໍດີໂອບາມານຳດ້ວຍ ສະມາຊິກສະພາຕໍ່າຂອງພັກເດໂມແຄຣັທທີ່ສູນເສຍສຽງສ່ວນຫຼາຍໃນການເລືອກຕັ້ງ ເມື່ອເດືອນພະຈິກຜ່ານມານັ້ນໄດ້ຕຳໜິຕິຕຽນແຜນການດັ່ງກ່າວຂອງພັກຣີພັບບລີກັນ